Wilde Olywe | Yeshurun – Konings en Priesters 'n Heilige Nasie
November 4, 2020 November 4, 2020 / Jacus Müller	/ Lewer kommentaar
Opregte gebede word onmiddellik in die hemel gehoor. Die oomblik toe Saul begin bid, het die Here hom gehoor. Hier is vertroosting vir die siel in nood – die biddende siel. Dikwels buig 'n gebrokene van hart sy knie, maar kan sy gebrokenheid net in die taal van versugting en trane uitspreek; tog laat daardie kreun al die harpe van die hemel opgewonde musiek maak; daardie traan is deur God gevang en in die annale van die hemel bewaar.
Die smekende siel, wie se woorde deur versugtinge verhinder word, het 'n plek voor die Allerhoogste. Trane is die diamante van die hemel; versugtinge maak deel uit van die musiek van Yahuah se voorhowe, en word gereken saam met al die ander sublieme stemme wat Sy Majesteit in die hoogste bereik.
Moenie dink dat jou gebed, hoe swak of bewend ook al, ongemerk sal vebygaan nie. Jakob se leer is verhewe, maar ons gebede word deur die engele na die troon van die Vader gedra. Ons God hoor nie net ons gebed nie, maar hoor dit ook graag. "Hy vergeet die geroep van die nederiges nie." Waarlik, Hy draai nie sy oë en sy oor na die van hoë aansien en verhewe woorde nie; Hy wend Hom nie na die prag en praal van konings nie; Hy luister nie na die deining van oorlogsmusiek nie; Hy beskou die triomf en die trots van die mens as rook in die wind.
Maar oral waar 'n hart oorstelp is met droefheid, of waar 'n lip sidder van pyn, of 'n diepe kreun, of 'n berouvolle versugting in opregtheid geuiter word, daarvoor is die hart van die Here oop. Hy laat dit aanteken in die register van Sy geheue. Hy plaas ons gebede, soos roosblare, tussen die bladsye van sy gedenkboek, en wanneer die bundel uiteindelik oopgemaak word, sal daar 'n kosbare geur daaruit opgaan.
Avinu shabashamayim – Onse Vader wat in die Hemel is,
Dankie Vader vir die blye versekering dat U die gebede van U regverdiges hoor en ook verhoor.
Dankie El Shadai, Almagtige God, dat U Heilige Gees ons deurentyd vul met geloofsoortuiging – 'n vatse wete dat U in elke opsig en in elke gebeurtenis in ons lewe regeer.
Dankie El Elyon, Allerhoogste God dat U 'n plan het met ons, U oorblysel hier in die laaste dae in die voleinding van die wêreldgeskiedenis.
Dankie Yahuah Elohim Tse'va'ot, God van die leërskare dat ons kan berus in die wete dat U die oorwinning reeds behaal het.
Ons wag nie vir 'n politieke leier of 'n verkiesingsuitslag nie – die geruis van die nasies en hierdie wêreld se heerser is oëverblindery, O God. U is die oorwinnaar, U Koninkryk is die enigste realiteit, Yahushua haMoshiach , Jesus Christus is die enigste Koning en Hy is alreeds oppad.
Vader laat ons nie na die onstuimighede van die nasies kyk nie, maar laat ons, ons identiteit as Yeshurun U geliefde en gesalfde volk aangryp en ons oog gerig hou op die Hemele want Yashar'el – die opregtes van God – se Koning is oppad!
Ons bid dit in die Naam van Jesus alleen.
November 4, 2020 / Jacus Müller	/ 1 Kommentaar
My siel, voel jy ook hierdie siddering van vrees oor die wetteloosheid van ander? So nie, skort daar iets met jou innerlike heiligheid!
Dawid se wange was riviere van trane weens die heersende onheiligheid; Jeremia het oë soos fonteine ​​begeer om die ongeregtighede van Yashar'el te betreur, en Lot was vererg oor die gesprek van die manne van Sodom. Diegene aan wie die teken in Esegiël se gesig gestel is het gesug en gehuil oor die gruwels van Jerusalem. Dit kan nie anders as om genadige siele te bedroef om te sien tot watter lengtes mense sal gaan om hel toe te gaan nie. Hulle het die boosheid en uiteinde van die sonde self geken en hulle was bang om te sien hoe ander soos motte na die vlam van vernietiging vlieg.
Sonde laat die regverdige sidder, omdat dit die heilige wet oortree wat in elkeen se beste belang is om te onderhou. Sonde in ons medemens verskrik 'n gelowige, omdat dit hom herinner aan die gevalle toestand van sy eie hart: as hy 'n oortreder sien, huil hy omdat hy besef: 'Hy het vandag geval, en ek kan more val.' Sonde vir 'n gelowige is verskriklik, omdat dit sonde is wat die Verlosser gekruisig het. Die gelowige sien in elke vorm van ongeregtigheid die spykers en spies wat Jesus deurboor.
Dit is 'n grusame ding om die God wat jou met sy eie bloed in pyn en smarte aan die kruis van foltering vry gekoop het van die bande van die dood in die gesig te vat deur terug te keer na dit waarvan Hy jou bevry het! Vir diegene is daar geen hoop op vergewing meer nie, omdat hulle die offergawe van die Lam van God gering geag het.
Laat ons dan saam met die psalmdigter vrees en saam met Dawid en Jeremia treur oor die ongeregtigheid van ons medegelowiges en van ons eie volk in besonder en laat ons onthou dat liefdeloosheid teenoor ons naaste die dood verdien. Indien ons daarop aanspraak maak om Yahuah ons God lief te hê lieg ons indien ons dan op dieselfde tyd ons naaste haat. 'n Fontein kan nie op dieselfde tyd soet en bitter water na vore bring nie!
Lofprysing in Hebreeus en Afrikaans:
'Shema Yashar'el Yahuah Eloheinu Yahuah echad – Hoor O Israel Yahuah jou God Yahuah is een – jy sal Yahuah jou Elohim lief hê met jou hele hart en met jou hele siel en met al jou verstand en jy sal jou naaste liefhê soos jouself'
Baruch ata Yahuah Elohim Tse'va'ot!
Geseënd is Yahuah God van die Leërskare!
Baruch ata Yahushua haMoshiach, Melech ha Olam, Melchizedek Kohen haGadol le'Olam va'ed!
Geseënd is Jesus Christus, Koning van die heelal, Hoëpriester in die orde van Melgisedek vir ewig en altyd!
Baruch ata Ruach ha'Kodesh ha'Yahuah!
Geseënd is U Heilige Gees van Yahuah!
Abba Vader, dankie dat U deur die kragtige inwoning en inwerking van U Heilge Gees ons harte so verander dat ons, ons naaste kan liefhê soos ons self. Dankie Yahuah dat U ons laat sidder en vrees aangaande die ongeregtighede van hierdie wêreld; laat ons eerder trane van gebrokenheid treur oor ons naaste se rebellie teenoor U wet as om hulle te haat vir die ongeregtigheid wat hulle ons en U gunsgenote deurentyd aandoen.
November 3, 2020 / Jacus Müller	/ Lewer kommentaar
Ek is altyd verstom wanneer ek sien en hoor dat gelowiges nie glo wat in die woord van God geskrywe staan nie. As ek nie glo wat in die woord staan nie – is ek dan nog 'n gelowige, of is ek besig met selfwaan?
Die onderwerp wat ek in hierdie gedeelte aanspreek is een van die onderwerpe wat gelowiges moeilik vind om te glo. Die feit is dat wanneer hulle die waarheid van hierdie openbaring glo, hulle gekonfronteer word met 'n realiteit waartoe hulle nie opgewasse is nie. Dit beteken groei en groei bring groeipyne mee!
Wanneer ons begin om volwassenheid in ons geloof te bereik ontgroei ons die dinge van die wêreldse kerke – die tv kerke en die gou-rykword evangelie en van diegene wat eerder die New Age, positiewe denke en selfverbeteringsevangelie van die moderne christelike sielkunde navolg en verkondig.
Jy sien die liggaam en die siel staan onder die heerskappy van die gees. As die gees wat heers wêrelds is sal die liggaam en die siel op die wêreldse en verganklike toegespits wees en sal dan ook saam met die wêreldse vergaan en vernietig word.
Indien die gees wedergebore is, verander die begeertes van die liggaam en die siel om die begeertes van die hemelse en onverganklike te weerspieël wat ewig is en nooit vernietig kan word nie.
Hierdie waarhede is vir baie gelowiges ongelooflik.
Nikodemus was een van hierdie soort gelowiges wat in ongeloof verkeer het, maar ek glo dat hy tog na sy otmoeting in die nag met Jesus sy ongeloof laat vaar het en wedergebore is.
Let op dat dit die gees is wat wedergebore word en nie die siel en die liggaam nie en tog verwys ons na Nikodemus as die wedergeborene. Dit beteken dat Nikodemus in die eerste plek, nou 'n wedergebore onverganklike gees is met 'n siel en 'n liggaam in die wêreld.
Ons is almal in die eerste plek gees wanneer ons uit die Vader in Sion gebore word. Dan wanneer ons in die wêreld gebore word raak ons beklee met 'n gevalle siel en 'n sterflike liggaam.
Meeste gelowiges identifiseer so sterk met hulle gevalle siel se emosies en begeerstes en met hulle sterflike liggaam se begeertes, voorkoms en skete dat hulle in totale ontkennig van hulle onverganklike gees leef!
Dit is eers wanneer gelowiges uit die ewige Gees van God wedergebore raak dat hulle ophou om te identifiseer met die dinge van die sterflike liggaam en met die begeertes van die gevalle siel wat tot die dood lei.
Meeste gelowiges vind dit ongelooflik dat ons al voor die grondlegging van die wêreld uit die Gees van God gebore is in die hemele wat Sion genoem word. Dit is juis hoekom ons God 'Vader' noem, want ons is reeds reg aan die begin, voor die aarde bestaan het uit Hom gebore as geestelike wesens – bestem om ook in die wêreld met 'n siel en 'n liggaam gebore te word en om ons weg weer terug te vind na die Vader deur Jesus Christus.
Ef 1:3 Geseënd is die God en Vader van onse Here Jesus Christus wat ons geseën het met alle geestelike seëninge in die hemele in Christus,
Paulus maak dit baie duidelik dat ons reeds voor die grondlegging van die wêreld in Hom – dit is Jesus – uitverkies is en dat die Vader ons toe reeds voorbeskik het om ons as sy kinders aan te neem deur Jesus Christus. Ons is dus in die voortyd al verordineer om deur Jesus Christus ons erfdeel te ontvang.
In sy brief aan die Romeine skryf Paulus verder:
Hierdie gedeelte kan die waarheid aangaande ons oorspronklike bestaan en verhouding met God nie meer duidelik uitspel nie. Ons bestaan is beslis nie beperk tot die hede in hierdie tydelike wêreld nie.
Dit blyk duidelik dat ons, ons hemelse Vader reeds in die voortyd – dit is voor ons wêreldse geboorte en bestaan – geken het en dat Hy ons toe reeds verordineer het om gelykvormig aan sy Seun Jesus te wees – juis sodat Jesus die eersgeborene sou wees onder baie broeders.
Jesus se geliefde apostel Johannes verwys na hierdie waarheid met die volgende woorde:
En wat is hierdie waarheid waarna Johannes verwys – dit is die waarheid dat ons Vader die God van die geeste van ALLE vlees is. Daar is baie wat hierdie waarheid nie weet nie en wat dit ontken, maar die woord is baie duidelik oor hierdie feit. Dit beteken dat alles wat lewe wat vlees is – dit is mens en dier – van watter soort dit ook al mag wees 'n ewige gees besit wat vanuit die Vader hulle oorsprong het, want in die onderstaande vers uit die boek Numeri beteken die woord 'alle' ALLE.
Num 16:22 Maar hulle het op hul aangesig geval en gesê: o God, God van die geeste van alle vlees! Sal een man sondig en U op die hele vergadering toornig word?
Die implikasies van hierdie waarheid moet ons as vooraf verordende priesters eers internaliseer voordat ons werklik die werk kan doen wat die Vader van ons verwag. Ons is saam met alle lewende wesens deel van die groot vergadering van wesens wat aan Hom behoort – Hy is die God van die geeste van alle vlees…
Die Groot Vergadering
In die volgende verse wat uit Openbaring aangehaal word, beskryf die apostel Johannes die toneel wat Jesus aan hom gewys het wat afspeel wanneer Jesus, wat die Lam is die boekrol uit die hand van die Vader neem. Alle vorme van alle lewende wesens wat aan God behoort is tydens hierdie geleentheid om en voor die troon van God die Vader.
Op 5:6 En ek het gesien, en kyk, in die middel van die troon en die vier lewende wesens en in die midde van die ouderlinge staan daar 'n Lam asof Hy geslag is, met sewe horings en sewe oë, wat die sewe Geeste van God is wat uitgestuur is oor die hele aarde.
11 Toe sien ek, en ek hoor 'n stem van baie engele rondom die troon en van die lewende wesens en die ouderlinge; en hulle getal was tien duisende van tien duisende en duisende van duisende;
In die eerste plek is God die Vader teenwoordig op sy troon, Jesus die Lam is daar, dan is daar ook letterlik miljoene engele. Ook teenwoordig is die 4 lewende wesens of Serafiem – 'n hoogmagtige soort engel – en die 7 geeste – wat ook die 7 engele van die sewe gemeentes is. Verder is daar die 24 ouderlinge – wat mense is wat saam met Jesus die Lam regeer en in vers 9 kom die mens aan die beurt – uit elke stam, taal. volk en nasie en dan ten slotte in vers 13 is elke skepsel – dit is elke ander lewende wese onder die son – wat alle diere, voëls en visse insluit.
Die mees verstommende ding is dat al hierdie lewende wesens in die groot vergadering – dit is van alles wat lewe wat God die Vader deur en vir Jesus geskep het – met een gesamentlike stem sê: "Aan Hom wat op die troon sit, en aan die Lam kom toe die lof en die eer en die heerlikheid en die krag tot in alle ewigheid!"
Nou hierdie waarheid – dat tot die diere God loof en prys met hulle eie stemme – is nog een van die dinge wat in die woord vir ons opgeteken staan wat die meeste gelowiges ongelooflik vind! Die rede hiervoor is dat hulle nie werklik die woord van God glo en vertrou nie. Hulle wantrou die woord van God en plaas hulle hoop op die leer van die wetenskap en op dit wat hulle hier in die gevalle gebroke wêreld waarneem met hulle gevalle en gebroke oë. Hulle vergeet heeltemal van die oorspronklike wonderbaarlike skepping wat voor die sondeval bestaan het!
Ps 74:2 Dink aan u vergadering wat U in die voortyd verwerf het, wat U verlos het om die stam van u erfdeel te wees, aan die berg Sion waar U op gewoon het.
Die Vader is besig om alles te herstel na wat dit oorspronklik was en meer as dit! Hierdie restourasie is allesomvattend en inklusief van die hele skepping. Net diegene wat die restourasie en die liefde van ons Vader in rebellie verwerp sal nie deel wees daarvan nie. Hulle draai hulle rug op die Vader en die Lam – sodat hulle uitgeworpenes sal bly en die ewige lewe in die nuwe hemel en die nuwe aarde nie sal ken nie. Hulle sal sy rus nie ingaan nie.
Jes 1:26 En Ek sal jou weer regters gee soos vroeër en raadsmanne soos in die begin; daarna sal jy 'n stad van geregtigheid, 'n getroue vesting genoem word.
Die profeet Jesaja spel dit duidelik uit dat daar weer regters – dit is heersers – en raadsmanne – dit is ouderlinge – aangestel sal word soos in die voortyd en dat ons wat uit Sion gebore is weer sal terugkeer daarheen. Die strafgerig gaan reeds in ons tyd uit in die wêreld.
Jes 51:11 So sal dan die losgekooptes van die HERE teruggaan en na Sion kom met gejubel, en ewige vreugde sal op hulle hoof wees; vreugde en blydskap sal hulle verkry; kommer en gesug vlug weg.
Watter onbeskryflike, glorieryke beloftes is dit nie!
Gebore uit Sion
Ps 87:5 En van Sion sal gesê word: Man vir man is daarin gebore, en Hy, die Allerhoogste, hou dit in stand.
6 Die HERE sal tel as Hy die volke opskrywe: Hierdie een is daar gebore. Sela.
7 En die wat sing sowel as die wat vrolik is, sê: Al my fonteine is in jou!
Uit psalm 87 is daar weereens bewys van ons oorsprong uit Sion – dit is daar waar ons reeds voor die grondlegging van die wêreld gebore is uit die Gees van God ons Vader, maar dit is ook 'n verwysing na ons wedergeboorte. Ons wedergeboorte verwys na ons geboorte terug na Sion. Dit is weereens 'n geboorte uit die Gees van ons Vader.
Ons word dus twee maal geestelik gebore – ons sterf ook twee maal, maar die tweede dood kan ons nie skade doen nie.
Die eerste geboorte was in die voortyd in Sion en uit die Gees van God die Vader.
Daarna is 'n ons fisies in die wêreld gebore, om fisies te sterf weens die sondeval.
Dan wanneer ons die Verlosser se stem hoor en herken en Hom aanneem as ons Saligmaker, sterf ons die eerste dood saam met Hom – Hy aan die kruis en ons onder die water van die doop.
Die tweede geboorte is nou wanneer ons onder die water van die doop opstaan.
Net soos Jesus uit die dood opstaan staan ons ook uit die dood op in die ewige lewe en in Sion die Koninkryk van God in. Nou is ons wedergebore – weer gebore uit water en die Gees. God se Gees.
Nou kan die tweede dood – ons fisiese dood wanneer en hoe dit ook al mag kom ons geen skade doen nie, want ons het reeds die ewige lewe deur ons wedergeboorte ontvang.
Pr 12:7 …en die stof na die aarde terugkeer soos dit gewees het, en die gees na God terugkeer wat dit gegee het.
Hierdie konsep kon Nikodemus nie verstaan nie:
Jo 3:3 Jesus antwoord en sê vir hom : Voorwaar, voorwaar Ek sê vir jou, as iemand nie weer gebore word nie, kan hy die koninkryk van God nie sien nie.
In die verse hier bo vergelyk Jesus die effek van die Gees met die waai van die wind. Trouens, ons teks laat 'n pragtige woordspeling sien. Omdat in die oorspronklike Griekse taal die woord vir wind en die woord vir Gees dieselfde woord is: Pneuma. In taalkunde noem ons dit 'n homoniem.
Jesus kies hier bewus 'n woord vir die wind wat identies is as die woord vir gees. Met hierdie woordspeling het Hy 'n bedoeling. Die Gees is soos die wind. Hy waai waar Hy wil. Jy hoor Hom waai, maar jy weet nie waar Hy vandaan kom en waar Hy heengaan nie. So is dit ook met elkeen wat uit die Gees gebore is.
Die effek van die Gees is dus vergelykbaar met die waai van die wind. Ons moet in die lewens van wedergeborenes die effek van die Gees waarneem want dit getuig daarvan dat dit net God se Gees is wat geloofskinders voortbring!
Ons is Vreemdelinge en Bywoners op Aarde
Ons ware tuiste is in Sion en ons almal hunker in ons diepste wese daarna om na Sion terug te keer. Alles wat lewe het hierdie diepe begeerte. Die hele skepping kreun onder die vloek van die sondeval. Ons almal weet binne in ons diepste wese dat ons nie van hier is nie en dat daar groot, groot fout is in hierdie lewe en wêreld waar ons onsself bevind. Daarmee kannie gestry word nie.
Heb 11:9 Deur die geloof het hy (Abraham) as vreemdeling gaan woon in die land van belofte soos in 'n vreemde land en in tente gewoon met Isak en Jakob, die mede-erfgename van dieselfde belofte.
24 Want alle vlees is soos gras, en al die heerlikheid van die mens soos 'n blom van die gras. Die gras verdor en sy blom val af.
Ps 119:19 Ek is 'n vreemdeling op die aarde; verberg u gebooie nie vir my nie.
1Pe 2:11 Geliefdes, ek vermaan julle as bywoners en vreemdelinge om julle te onthou van vleeslike begeertes wat stryd voer teen die siel.
1Pe 2:5 en laat julle ook soos lewende stene opbou, tot 'n geestelike huis, 'n heilige priesterdom, om geestelike offers te bring wat aan God welgevallig is deur Jesus Christus.
1Pe 2:6 Daarom staan dit ook in die Skrif: Kyk, Ek lê in Sion 'n uitverkore en kosbare hoeksteen, en die wat in Hom glo, sal nooit beskaam word nie.
1Pe 2:9 Maar julle is 'n uitverkore geslag, 'n koninklike priesterdom, 'n heilige volk, 'n volk as eiendom verkry, om te verkondig die deugde van Hom wat julle uit die duisternis geroep het tot sy wonderbare lig
1Kor 15:48 Soos die aardse mens was, so is ook die aardse mense; en soos die hemelse mens is, so is ook die hemelse mense.
Binnekort gaan ons die basuin van die engele se shofars hoor weergalm deur deur die hemele en ons Here sien kom op die wolke presies soos Hy belowe het om te doen. Laat ons, ons oë op Hom gerig hou en intussen ons skuiling vind onder sy vlerke en in sy teenwoordigheid – biddend voor sy koningstroon in absolute toewyding. Voor die grondlegging van die wêreld het Hy ons uit Homself voortgebring. Hy het die weg van ons lewens vooruit bepaal en ons vooruit verordineer om as konings en priesters na Hom toe terug te keer. Dit staan vas in sy woord opgeteken en ons kan daarop peil trek. Hy het 'n onbeskryflike toekoms vir ons waar elke een van ons wat sy uitverkorenes is saam met Hom oor die aarde sal regeer. Maak hierdie beloftes ook jou eie. Gaan voort om Hom deur jou te laat lewe!
Yashar'el – the Righteous one of EL
Strong's H3477 provides for the word ישׁר yâshâr, to mean straight (literally or figuratively): convenient, equity, Jasher, just, well righteous, straight, most upright.
Geskryf deur Stephen Pidgeon
November 2, 2020 November 3, 2020 / Jacus Müller	/ Lewer kommentaar
Dit is goed vir ons dat daar te midde van alle veranderlikhede in die lewe Iemand is wat nie deur verandering beïnvloed word nie, maar aan die stuur van alle verandering staan; Een wie se hart nooit kan verander nie en op wie se voorkop geen plooie van bekommernis wys nie. Alles anders het verander en verander deurentyd…
Die opvou van die verslete kleed het begin; die hemel en die aarde moet gou verbygaan – dit sal vergaan – dit sal oud word soos 'n kleed; maar daar is Iemand wat onsterflik is, aan wie se jare daar geen einde is nie, en in Wie se Persoon daar geen verandering is nie.
Soos die vreugde wat die seevaarder ervaar wanneer hy – nadat hy al 'n dag lank in die storm rondgegooi is – weer op die vaste strand stap, so is die bevrediging van 'n Christen wanneer hy te midde van al die veranderinge en uitdagings in hierdie moeilike lewe die voet van sy geloof in hierdie ewige waarheid en belofte van Yahuah vind – "Ek is die Here, ek verander nie."
Die stabiliteit wat die anker aan die skip gee as dit uiteindelik 'n houvas op 'n rots vind, is soos die hoop van 'n Christen wanneer hy sy geloof op hierdie glorieryke waarheid vestig. By God is geen veranderlikheid en geen sprake van omkeer nie. Dit wat God se eienskappe van ouds was – is presies dit nou; Sy krag, Sy wysheid, Sy regverdigheid, Sy waarheid, is onveranderlikheid.
El Elyon die Allerhoogste God was nog altyd die toevlug van sy volk – hul vesting op die dag van benoudheid – en Hy is nog steeds hul vaste Helper. Hy is onveranderd in sy liefde. Hy het sy volk liefgehad met 'n ewige liefde'; Hy het ons nou net so lief soos ooit tevore, en wanneer alle aardse dinge in die laaste vuur verbrand het, sal sy liefde steeds die dou van sy jeug dra. Kosbaar is die versekering dat die Here nie verander nie!
Die wiel van die voorsienigheid draai, maar die as daarvan is ons Ewige Vader se ewige liefde vir ons.
Abba Vader, dankie vir die ewige en blye belofte dat U nie verander nie. Dankie Yahuah dat ons op U onveranderlikheid – op U konstante liefde en voorsiening kan peil trek en in U ewige heerskappy berusting vind. Dankie Vader dat U ons lief gehad het toe ons nog verlore sondaars was. Dankie dat U aan ons genade betoon het deur ons te roep en ook uit te verkis as U besondere besitting – Yeshurun – konings en priesters – 'n heilige nasie. Ons bid dit in die Naam van U Seun en ons Koning en Hoëpriester Yahusua haMashiach.
Baruch haba b'shem Yahuah – Geseënd is Hy wat kom in die Naam van Yahuah!
April 25, 2020 April 25, 2020 / Jacus Müller	/ Lewer kommentaar
HENOG KALENDER 2019 – 2020 MND1-6 deur Jacus Müller – Wilde Olywe
HENOG KALENDER 2019 – 2020 MND7-12 deur Jacus Müller – Wilde Olywe
KLIK OP DIE SKAKEL VIR DIE PDF DOKUMENT
HENOG KALENDER 6109-2020
Yahuah se Tydtafel – Henog se Kalender – 6 Skeppingsdae -50 Weke – 7 Jaarweke – 12 Maande – deur Jacus Müller – Wilde Olywe
Ek het Yahuah se Tydtafel ontwerp om kloksgewys te lees.
Elke dag begin met sononder en eindig weer met sononder en dit word voorgestel deur die buitekanste 7 kante wat in swart en geel verdeel is. Die swart stel die nag voor en die geel stel die sonskynure voor. Daar is 7 dae in die week en hulle het GEEN NAME nie. Dit is bloot Dag 1 en Dag 2 ensovoorts. Die 7de Dag is die Sabbat van Yahuah – geen ander dag is die Sabbat nie, want Yahuah ons Vader het die 7de Dag geseën en geheilig – geen een van weeksdae is geseën en geheilig tot Yahuah se rusdag nie.
Volgens Henog se Kalender het die Bybeljaar 50 weke wat in 7 groepe van 7 weke elk verdeel word – 49 weke +1 week maak dit 50. Die Jaar het ook 'n Sabbat – dit is die Fees van Weke en Pinkster is die hoogtepunt van die Fees van Weke. Die Fees van Weke is 'n tydperk wat begin op die opstandingsdag van Jesus uit die dood – dit is op die Fees van Eerste Vrugte. Van daardie dag af tel ons 7 Sabatte – dus 7 weke – of 49 dae + 1 dag – 50 dae. Op die 40 ste dag het Jesus opgevaar na die Hemel en op die 50ste dag is dit Pinkster.
Ons is tans in hierdie siklus. Vandag is die 11de Dag van die 2de Maand (25 April) en ons tel die 7 weke oftewel die 50 dae van die Fees van Weke sedert die 5de Dag van die 1ste Maand. Vandag is dus dag nommer 21 en die 3de Sabbat van die 7 weke. Pinkster is op die 8ste dag van die 3de Maand (24 Mei).
Dit is ook hoe die Jubileum van Yahuah getel moet word. Dit is 49 jaar en die 50ste jaar is die Jubileum.
Lev 23:15 Dan moet julle tel van die dag ná die sabbat, van die dag af as julle die beweegoffergerf bring sewe volle weke moet dit wees;
Die offer wat ons voor die Vader bring is ons gellof in die voltooide werk van Jesus die Lam van God aan die kruis. Hierdie Fees van Yahuah is soos al die ander feesdae en die Sabbat 'n ewige instelling – dit het nie verval soos jou vals herder jou geleer het nie.
Die binneste Rooi segmente stel die 12 maande van die Jaar voor. daar is nooit 13 maande in die jaar soos die Rabbis van die Sinagoge van Satan ons wil wysmaak nie. Hulle volg 'n maankalender wat nooit die ware tye van die Vader aan hulle sal bekendmaak nie, juis omdat hulle sy Seun verwerp, hou die Vder hulle blind vir sy wonderbaarlike waarhede.
Die maande van die Jaar het GEEN NAME nie – die name wat aan die maande gegee is deur die Rabbis is vals en teen die wil van ons Vader Yahuah en in stryd met sy opdragte. Dit is bloot die 1ste Maand en die 2de Maand ensovoorts.